es gl fr gl en gl gl gl sv gl gl nb gl en es gl uk gl gl es gl gl gl gl gl gl gl gl gl gl gl gl gl pt gl gl gl gl gl gl es gl gl es gl gl gl es gl gl es fr en en en cs en fr en en sv fr de de fr fr fr sv en fr en ja fr de fr es nb fr de en en sv de de fr en fr it fr en gl gl gl es es es es gl gl gl fr gl en gl gl gl sv gl gl nb gl en es gl uk gl gl gl de de es gl es gl es es gl it lt gl gl gl es gl pt it it en es pt pt
MAR EN DANZA | Culturalia GZ
Andanzas do Suso de Lameliña
Igor Yebra clausura a I edición de ‘Mar en danza’ cunha clase maxistral e unha conferencia na Coruña
O bailarín e coreógrafo basco pecha o ciclo ‘Mar en danza’ impulsado pola promotora cultural QueArte Producciones e a Deputación da Coruña para celebrar os 30 anos do Conservatorio Profesional de Danza
Este mércores, 15 de decembro, Yebra impartiu unha clase maxistral exclusiva para o alumnado do Conservatorio Profesional de Danza da Deputación da Coruña
Mañá xoves o Teatro Colón acollerá unha masterclass e unha conferencia aberta ó público cuxa invitación pode retirarse na web ataquilla.com
O bilbaíno Igor Yebra formouse na escola de Víctor Ullate en cuxo ballet debutou como profesional en 1988 e onde permaneceu ata 1996. Desde aquel momento comezaría o seu periplo internacional por compañías de todo o mundo e que estivo marcado principalmente por tres escolas: a francesa grazas a Charles Jude, a italiana da man de Carla Fracci e a rusa a través de Yuri Grigorovich.
Entre os galardóns que recibiu ó longo da súa traxectoria figuran o Gran Premio de Eurovisión para jóvenes bailarines (1989), o Premio ‘Danza & Danza’ al ‘mejor bailarín del año’ en Italia (1996), el segundo premio en el concurso Maya Plitseskaya (1998) y el Premio Leonidas Massine en Italia (2003), entre outros. Ademais, Igor Yebra foi bailarín estrela do Ballet da Ópera de Burdeos e o primeiro bailarín invitado do Ballet da Ópera de Roma. Entre os seus fitos profesionais atópase o seu rol protagonista en Iván el Terrible no Palacio de Congresos do Kremlin en 2004 e que converteu a Yebra no primeiro bailarín non ruso que interpretou este papel.
Mención aparte merece o seu labor na dirección artística do Ballet Nacional Sodre (BNS) de Uruguai entre xaneiro de 2018 e decembro de 2020. Durante este periodo o BNS colleitou grandes éxitos de público e crítica coa reposición das principais obras do repertorio clásico e romántico, pezas de coreógrafos do século XX e as novas producións como El Quijote del Plata e La tregua, baseada na obra homónima de Mario Benedetti. Como coreógrafo, Igor Yebra deixou no repertorio do BNS El Cisne XXI, unha versión masculina de La muerte del cisne. Ó finalizar a súa etapa no BNS, Igor Yebra recibiu o galardón máis importante de Uruguai no ámbito da cultura, a Medalla Delmira Agustini, e foi nomeado Ciudadano Ilustre de Montevideo
Na súa faceta como profesor, Yebra decidiu fundar en 2006 a súa propia escuela de danza y coreografía en Bilbao e dous anos despois recibiu o encargo de poñer en funcionamento a Escuela Municipal de Amurrio, deixando a dirección un lustro depois da súa inauguración.
‘Mar en danza’ é unha iniciativa cultural impulsada pola Deputación da Coruña e QueArte Producciones con motivo da celebración este ano do 30º aniversario do Conservatorio Profesional de Danza da Deputación. O ciclo, que foi inaugurado por Julio Bocca o pasado maio, tamén contou coa participación de Lucía Lacarra e Matthew Golding e clausurarase en decembro con estas actividades do bailarín e coreógrafo basco Igor Yebra.
‘Mar en danza’ trae á Coruña o último espectáculo da bailarina Lucía Lacarra
por martinho | Nov 15, 2021 | Creación, Novas, Outras Artes, Xeral
‘Mar en danza’ trae á Coruña o último espectáculo da bailarina Lucía Lacarra
Fordlandia, de Lucía Lacarra e Matthew Golding, representarase o 20 de novembro no Teatro Colón dentro do ciclo ‘Mar en danza’, impulsado pola promotora cultural QueArte Producciones e a Deputación da Coruña
Lacarra tamén impartirá unha clase maxistral no Conservatorio Profesional de Danza da Deputación da Coruña o venres 19 de novembro, exclusiva para o alumnado do centro
As invitacións gratuítas para Fordlandia poden retirarse desde o venres, 12 de novembro, a través da plataforma web ataquilla.com
O ciclo ‘Mar en danza’ retoma a súa actividade en novembro con dous eventos protagonizados pola bailarina basca Lucía Lacarra, musa de Roland Petit e Helgi Tomasson. A primeira cita será o venres 19 e consistirá nunha masterclass para o alumnado do Conservatorio Profesional de Danza da Deputación da Coruña. O sábado, ás 20:30 horas, o Teatro Colón acollerá o espectáculo Fordlandia de Lucía Lacarra e Matthew Golding, que se representará por primeira vez en Galicia.
As invitacións gratuítas para o espectáculo poden reservarse desde o venres, 12 de novembro, na plataforma web ataquilla.com.
Fordlandia é a primeira incursión de Lucía Lacarra no ámbito da producción, unha aventura na que se embarcou acompañada do canadense Matthew Golding. Ambos os dous son os protagonistas deste espectáculo multidisciplinar no que conflúen danza, música e arte visual. Fordlandia foi concibido durante o confinamento e materializouse nun espectáculo onírico onde se plasma o distanciamento artístico e físico experimentado por Lacarra e Goldwing mentres vivían o encerro pandémico en Zumaia e Ámsterdam, respectivamente.
A obra trata o tema dos diferentes modos de separación forzada nunha relación aínda existindo o amor. Estrutúrase en seis piezas de danza cuxa transición se executa a través de curtas cinematográficas. Cinco pezas son de nova creación e son autoría de Anna Hop (Stillness y Close), Yuri Possokhov (Snow Storm) y Juanjo Arqués (Fordlandia y Pile of Dust). After The Rain de Christopher Wheeldon é a única peza preexistente. O título do espectáculo fai referencia a unha cidade fundada por Henry Ford no Brasil como centro produtor de caucho na década dos 30. O proxecto fracasaría e deixaría tras de si Fordlandia, unha urbe distópica estadounidense en plena selva amazónica.
Natural de Zumaia, Guipuzkoa, Lucía Lacarra comezou a súa formación con 14 anos na Escola de Víctor Ullate e tan só un ano máis tarde iniciou a súa carreira profesional no Ballet do célebre bailarín e coreógrafo. Ao longo da súa traxectoria foi a bailarina principal de compañías coma o Ballet de Marsella, o Ballet de San Francisco, o Ballet da Ópera de Múnich ou o Ballet de Dortmund, onde na actualidade é convidada permanente.
Entre os galardóns que recibiu figuran o Danza & Danza, o Positano, o Isadora Duncan, o Nijinsky, o Prix Benois da Danse -considerado o óscar da danza- e o Premio Nacional de Danza 2005, entre outros. En 2007 convertiuse na primeira bailarina española invitada a participar no Concerto de Aninovo de Viena e en 2010 foi nomeada ‘Bailarina da Década’ no Palacio do Kremlin. É cofundadora, canda a Matthew Golding, de Goldenlac Producciones.
O canadense Matthew Golding formouse na Royal Winnipeg Ballet School desde os 14 anos e uniuse á Universal Ballet Academy en Washington D.C. En 2002, gañou o Youth America Grand Prix e unha bolsa do Prix de Lausanne para estudar en The Royal Ballet School.
Foi bailarín principal no Het National Ballet de Ámsterdam y no Royal Ballet de Londres, e actuou coma invitado en compañías tan prestixiosas como Mariinsky, a Ópera de Múnich, English National Ballet, o Tokyo Ballet e a Ópera de Oslo, por citar algunhas. Entre os seus galardóns atópase o Premio Zwaan holandés en 2010 ademais dunha nominación ao Prix Benois de la Danse en 2012/13 pola súa interpretación en Cascanoces e Cincenta.
‘Mar en danza’ é unha iniciativa cultural impulsada pola Deputación da Coruña e QueArte Producciones con motivo da celebración este ano do 30º aniversario do Conservatorio Profesional de Danza da Deputación. O ciclo, que foi inaugurado por Julio Bocca o pasado mes de maio, retoma este mes a súa actividade con Lucía Lacarra e Matthew Golding e clausurarase en decembro co bailarín e coreógrafo basco Igor Yebra.
Velaquí a Nota informativa e Dossier Fordlandia
No hay próximos eventos actualmente.
‘Fake (trampantojo)’ e ‘Del otro lado’ chegan a Lugo esta fin de semana co Camiño Escena Norte 2022
HENKO. A mirada de Miguel Díaz
Concerto de PÄRBO, dúo formado por Begoña Riobó e Anxo Pintos, no Auditorio Municipal de Vilalba
Andanzas do Suso de Lameliña. OUTONO
O FIOT lanza ‘Onda FIOT’, novo espazo que aúna as iniciativas sonoras promovidas polo festival
Andanzas do Suso de Lameliña
Asociación Cultural Avelino Díaz
Asociación Galega Do Xogo Popular e Tradicional
Caderno De Campo De Antonio Reigosa